Kaheksa aastat tagasi ilmus eesti keeles Soome noorema põlvkonna filosoofi Pekka Himaneni teos Häkkerieetika ja informatsiooniajastu vaim". See oli teravmeelselt kirjutatud raamatuke infoühiskonna toimimisprintsiipidest. Vaimukas tekst, mille taga võis ometi hoomata mõningast murelikkust. Uut laadi suhtlusvõrgustikud püüavad suurendada  üldist hüvet. Paraku on võimul - nii poliitilisel kui rahavõimul - omad huvid. Autor tõdeb, et riikide valitsuste ja äriringkondade surve küberkeskkonnale kasvab pidevalt. Varjatud peaeesmärk pole mitte ühiskonna üldine hüve, vaid tehnoloogiate rakendamine võimu teenistusse, et tagada kontroll oma alamate tegevuse üle. Võib-olla on Himaneni poolt maalitu suures osas saamaski tegelikkuseks. Ometi võib täheldada, kasvõi Wikileaks`i näitel, et valdkond pole veel lootusetult raudses haardes.